ปลูกจากเมล็ด ปลูกจากกิ่งตอน ย้ายต้นอ่อน การดูแลแต่ละวันในระยะยาว
เมล็ดเสาวรสที่เพิ่งเก็บสดๆ จะงอกเร็ว แต่ถ้าเป็นเมล็ดแก่ๆ แห้งๆ ก็อาจจะต้องใช้เวลาหลายเดือนกว่าจะงอก หรือไม่ก็ไม่งอกเลย  2-3 วันก่อนเพาะเมล็ด ให้ซื้อเสาวรสสุกจากร้าน ผ่าและเก็บเมล็ดไว้อย่างน้อย 6 เมล็ด กระจายเมล็ดลงบนกระสอบและถูจนกว่าถุงน้ำจะแตกออก ล้างเมล็ดในน้ำแล้วทิ้งไว้ให้แห้ง 3-4 วันก่อนแล้วค่อยล้างอีกครั้ง จากนั้นตากไว้ในที่ร่ม ถ้าคุณปลูกด้วยเมล็ดเลย ก็อาจจะใช้เวลา 10-20 วันถึงจะงอก ถ้าคุณต้องเก็บเมล็ดไว้ก่อน ให้เก็บไว้ในถุงพลาสติกสุญญากาศและแช่ตู้เย็นไว้ได้ไม่เกิน 6 เดือน ถ้าจะให้ดีที่สุดคุณควรปลูกต้นเสาวรสที่เป็นไม้เลื้อยไว้ในภาชนะแยกมิดชิดต่างหากแล้วค่อยย้ายมาลงดินในจุดที่เตรียมไว้ เลือกภาชนะที่ใหญ่ไม่เกิน 90 ตารางเซนติเมตร ใส่ดินผสมจากปุ๋ยหมัก ดินชั้นบน และทรายหยาบในสัดส่วนที่เท่ากันลงไปในภาชนะสูง 4 นิ้ว (10 ซม.) เอาไม้จิ้มลงไปในดินที่อยู่ในภาชนะอนุบาล แต่ละรูให้ห่างกัน 2 นิ้ว (5 ซม.)  รูพวกนี้จะทำหน้าที่เป็นรูระบายน้ำตื้นๆ ที่ช่วยป้องกันไม่ให้เมล็ดหรือรากที่เพิ่งงอกจมในความชื้น วางเมล็ดให้ห่างกัน ½ นิ้ว (1 ซม.) ในแต่ละรู ปกป้องเมล็ดด้วยการโรยดินผสมทับบางๆ   รดน้ำทันทีหลังจากเพาะเมล็ดแค่ให้ดินพอชุ่มชื้น แต่อย่าให้แฉะ หลังจากเพาะเมล็ด คุณก็แค่พรมน้ำเป็นครั้งคราวเมื่อเห็นว่าหน้าดินเริ่มแห้ง พอต้นอ่อนสูงประมาณ 8-10 นิ้ว (20-25 ซม.) ก็พร้อมย้ายไปปลูกถาวรในจุดที่คุณเตรียมไว้ในแปลง ใส่ส่วนผสมจากทรายที่ใช้ในการกสิกรรม 3 ส่วนกับดินชั้นบน 1 ส่วนลงในกระถางต้นไม้พลาสติก คลุกส่วนผสมของดินให้เข้ากันเพื่อให้ส่วนผสมกระจายเท่ากันทั่วภาชนะ  กิ่งตอนจะได้ความชุ่มชื้นที่จำเป็นสำหรับการเจริญเติบโตมามากที่สุดเพราะว่าตอนนี้มันยังไม่มีราก ดังนั้นคุณไม่ควรใช้ดินที่กักเก็บความชุ่มชื้นได้มากๆ เลือกต้นเสาวรสที่โตเต็มที่และแข็งแรงดีเพื่อตัดกิ่งตอนออกมา ขริบเถามาส่วนหนึ่งที่มีตาอย่างน้อย 3 ตาหรือจะมากกว่านั้นก็ได้ และตัดใต้ตาที่อยู่ล่างที่สุดโดยตรง  ส่วนที่เพิ่งโตจะขึ้นง่ายกว่า เพราะฉะนั้นแนะนำให้คุณเลือกเถาส่วนที่เพิ่งงอกใหม่แทนที่จะเป็นเถาส่วนที่ขึ้นมานานแล้ว ชำกิ่งตอนลงไปในกระบะทรายทันที สถานที่ที่ดีกับกิ่งตอนไม้เลื้อยมากที่สุดคือเรือนกระจก แต่ถ้าคุณไม่มีเรือนกระจกสำหรับเพาะ คุณสามารถสร้างที่ควบคุมความชื้นได้โดยการยืดแผ่นพลาสติกใสรอบกรอบไม้ที่ทำจากไม้ไผ่  คุณต้องให้ที่ควบคุมความชื้นชุ่มชื้นอยู่เสมอ วางไว้ในที่ที่ได้รับแสงแดดเต็มๆ และวางไว้ในที่ที่อากาศชุ่มชื้น ถ้าคุณต้องการเพิ่มความชื้น คุณสามารถทำได้โดยการเปิดเครื่องทำความชื้นหรือโดยการวางแผ่นก้อนกรวดที่มีน้ำปกคลุมไว้แถวข้างใต้กิ่งตอน กิ่งตอนของคุณควรจะมีรากงอกออกมาภายใน 1 หรือ 2 สัปดาห์ ซึ่งในจุดนี้ก็ถือว่าพร้อมที่จะได้รับการดูแลเหมือนเป็นต้นอ่อนและอาจจะย้ายไปปลูกในแปลงสวนถาวรได้เลย ถ้าจะให้ดีที่สุดคุณควรเลือกจุดที่ได้รับแสงแดดเต็มๆ และไม่มีรากอื่นๆ เช่น รากต้นไม้ อยู่ใกล้ๆ คอยแย่งอาหารกัน  "แสงแดดเต็มที่" คือได้รับแสงแดดเต็มๆ วันละ 6 ชั่วโมงหรือมากกว่า พื้นที่ตรงนั้นต้องไม่มีวัชพืช ถ้ามีวัชพืชขึ้นอยู่ 2-3 ต้น ต้องถอนออกก่อนนำต้นอ่อนมาลง ไม้เลื้อยต้องการพื้นที่ในการเกาะและเลื้อยด้วยเช่นกัน เพราะฉะนั้นถ้าจะให้ดีที่สุดคุณควรมองหาโครงสร้างสำหรับให้ต้นเสาวรสเกาะไว้ตรงบริเวณนั้นด้วย เช่น รั้วที่ทำจากลวดเหล็ก ระเบียง หรือซุ้มไม้เลื้อย ถ้าคุณไม่มีสักอย่างที่ว่ามานี้ก็สามารถใช้ระแนงไม้แทนได้ เสาวรสต้องการแสงแดดและดินชั้นลึกที่มีสารอินทรีย์อยู่มาก ซึ่งองค์ประกอบของดินในสวนของคุณก็อาจจะคุณภาพไม่ดีพอที่จะทำให้ต้นเสาวรสงอกงามได้ คุณจึงต้องปรับสภาพดินก่อนที่คุณจะเพาะเมล็ดหรือชำกิ่งตอนลงไป  ผสมดินกับปุ๋ยหมักก่อนปลูกแบบใดก็ตาม ปุ๋ยหมักจะทำให้เนื้อดินและสารอาหารในดินดีขึ้น นอกจากนี้คุณอาจจะลองผสมปุ๋ยคอกอินทรีย์ ราใบไม้ หรือซากพืชสดอื่นๆ ลงไปด้วยก็ได้ ถ้าดินแน่นมากเป็นพิเศษ คุณสามารถทำให้ดินร่วนขึ้นได้ด้วยการผสมทรายหยาบลงไป 1 กำมือ สังเกตค่า pH ของดินด้วย ค่า pH ของดินควรอยู่ระหว่าง 6.5 – 7.5 ถ้าดินเปรี้ยวจนเกินไป ให้ผสมโดโลไมต์หรือปูนขาวลงไป ขุดหลุมสำหรับปลูกต้นอ่อนเหล่านี้ แต่ละหลุมควรกว้างเป็น 2 เท่าของความกว้างของต้นในปัจจุบัน และควรลึกอย่างน้อยเท่ากับภาชนะที่ต้นอ่อนกำลังเพาะอยู่ในตอนนี้  ค่อยๆ ขุดหรือปาดต้นอ่อนเสาวรสกับระบบรากออกจากภาชนะ วางระบบรากลงตรงกลางหลุม จากนั้นเอาดินกลบหลุมหลวมๆ จนกว่าต้นจะแน่น สัมผัสรากให้น้อยที่สุดในระหว่างการย้ายที่ปลูก เพราะรากบอบบางมาก และถ้าคุณทำมันเสียหายระหว่างการย้าย ต้นนั้นก็อาจจะเสียไปเลย โรยขี้ไก่กลมๆ หรือปุ๋ยอินทรีย์ออกฤทธิ์ช้ารอบฐานต้น และโรยวัสดุคลุมดินอินทรีย์ เช่น ฟางหรือไม้สับรอบฐานต้นไม้ ระบบรากทั้งหมดต้องเข้าถึงปุ๋ยและวัสดุคลุมดิน เพื่อให้ได้ผลลัพธ์ที่ดีที่สุด ค่อยๆ ดันหรือขุดสิ่งที่โปรยไปไว้ในดินชั้นบนสุดหลังจากโรยปุ๋ยและวัสดุคลุมดินไว้รอบฐานต้นไม้แล้ว ใช้บัวรดน้ำหรือสายยางรดน้ำค่อยๆ รดน้ำต้นอ่อนหลังจากปลูกแล้ว คุณต้องให้น้ำชุ่มชื้นมากๆ แต่ก็อย่าให้ถึงกับเป็นแอ่งเลน เพราะนั่นอาจหมายความว่าคุณรดน้ำมากเกินกว่าที่ดินจะดูดซึมและระบายออกไปได้ ต้นเสาวรสเป็นต้นไม้ที่กินจุมาก เพราะฉะนั้นคุณต้องรดน้ำและใส่ปุ๋ยเยอะๆ ตลอดช่วงฤดูกาลเจริญเติบโต  คุณควรใส่ปุ๋ยอินทรีย์ออกฤทธิ์ช้าที่มีไนโตรเจนต่ำโดยแบ่งใส่ 4 ครั้งต่อปี จากนั้นเพิ่มปุ๋ยไนโตรเจนให้แก่พืชในช่วงต้นฤดูฝนเพื่อให้พืชสร้างทรงพุ่มและมีการสะสมอาหารก่อนการออกดอกติดผล เม็ดขี้ไก่ก็ถือเป็นทางเลือกที่ดี ถ้าคุณอยู่ในพื้นที่ที่มีฝนตกหนักบ่อยๆ คุณอาจจะไม่ต้องรดน้ำบ่อยจนเกินไป แต่ถ้าคุณเข้าสู่ช่วงหน้าแล้งหรือถ้าคุณอยู่ในพื้นที่ที่มีความชุ่มชื้นปานกลาง คุณจะต้องรดน้ำอย่างน้อยสัปดาห์ละครั้ง อย่าปล่อยให้ผิวหน้าของดินแห้งสนิท ขณะที่เถาเลื้อย คุณอาจจะต้องดัดให้เถาเลื้อยขึ้นไปบนรั้ว ไม้ระแนง หรือโครงสร้างสำหรับให้ไม้เลื้อยอื่นๆ ต้นไม้จะแข็งแรงที่สุดเมื่อเถาเลื้อยขึ้นบน และต้นไม้ที่แข็งแรงก็จะให้ผลผลิตมากที่สุดด้วย  การดัดเถาค่อนข้างง่ายหากคุณรู้วิธี เมื่อเถาใหม่หรือเสาเริ่มจะงอกขึ้นมาใหม่ ให้ผูกเถาไว้รอบฐานของมันและรอบแนวของโครงสร้างด้วยเชือกหรือด้าย ผูกปมหลวมๆ เพื่อไม่ให้เถาถูกรัดแน่นจนเกินไป เมื่อต้นไม้ยังเพิ่งโตใหม่ๆ ควรเล็มกิ่งด้านข้างที่มาจากลำต้นหลักให้สูงเท่ากับแนวของโครงสร้าง และควรพันกิ่งที่อยู่ติดกับลำต้นหลักทั้งสองด้านรอบๆ แนวบนสุดของโครงสร้างเพื่อบังคับให้พืชโตในทิศทางตรงกันข้าม พอกิ่งที่อยู่ติดกับลำต้นทั้งสองข้างแยกกันแล้ว กิ่งที่อยู่ด้านข้างก็จะสามารถงอกออกมาจาก 2 กิ่งนั้นได้และห้อยลงมาแบบหลวมๆ เนื่องจากต้นเสาวรสต้องการอาหารและน้ำปริมาณมาก ดินที่อุดมสมบูรณ์จึงมักจะเป็นที่หมายปองของวัชพืชไม่พึงประสงค์ คุณต้องกำจัดวัชพืชรอบข้างให้ได้มากที่สุดเพื่อไม่ให้ต้นเสาวรสถูกแย่งแหล่งอาหาร  รักษาพื้นที่ 2-3 ฟุต (60-90 ซม.) ในแต่ละด้านของฐานให้ปราศจากวัชพืช ใช้สารอินทรีย์กำจัดวัชพืชและอย่าใช้สารเคมี การคลุมดินก็ป้องกันไม่ให้วัชพืชโผล่ขึ้นเหนือดินได้ และการเอามือดึงวัชพืชที่แทงหน่อออกก็เป็นวิธีที่ดีเช่นกัน แปลงส่วนที่เหลือสามารถปลูกพืชอื่นๆ หรือมีวัชพืชขึ้นได้ แต่คุณไม่ควรให้มีต้นไม้ที่อาจแพร่โรคหรือดึงดูดแมลง โดยเฉพาะอย่างยิ่งพืชตระกูลถั่วนั้นไม่ควรปลูกใกล้ต้นเสาวรสเลย เหตุผลหลักๆ ของการเล็มต้นก็คือเพื่อตรวจดูเถาและเพื่อให้แสงแดดส่องลงไปถึงส่วนที่อยู่ด้านล่าง  เล็มใบทุก 2 ปี แต่คุณต้องเล็มก่อนต้นเสาวรสออกดอก เพราะการเล็มหลังจากมีดอกออกแล้วจะทำให้ต้นอ่อนแอลงและทำให้ออกผลได้ไม่มาก ใช้กรรไกรตัดกิ่งตัดกิ่งที่สูงต่ำกว่า 2 ฟุต (60 ซม.) การทำเช่นนี้เป็นการกำจัดกิ่งที่อ่อนแอและแก่แล้ว และยังทำให้การหมุนเวียนของอากาศรอบต้นไม้ดีขึ้นอีกด้วย  ขณะเล็มกิ่งคุณต้องอย่าเผลอไปตัดกิ่งหลักด้วยการไล่ตามก้านลงไปที่ฐานก่อนค่อยตัด ตอนตัดให้เหลือข้อไว้ 3-5 ข้อใกล้ฐานกิ่ง กิ่งใหม่สามารถงอกมาจากตอที่ตัดทิ้งไว้ได้ ปกติแล้วผึ้งจะช่วยดูแลกระบวนการผสมเกสรโดยไม่ต้องพึ่งกำลังเสริมจากคุณ แต่ถ้าละแวกนั้นไม่มีผึ้งเลย คุณก็อาจจะต้องลงมือเองบ้าง  ในการผสมเกสรด้วยมือนั้น ให้ใช้แปรงทาสีอันเล็กๆ สะอาดๆ เก็บเกสรจากดอกตัวผู้ ใช้แปรงอันเดียวกันนี้ป้ายเกสรที่ได้ลงบนดอกตัวเมีย นอกจากนี้คุณยังสามารถใช้นิ้วโป้งกับนิ้วชี้สัมผัสเกสรตัวผู้และแอ่งเกสรตัวเมียจากดอกไม้แต่ละดอกขณะเดินอยู่บนทางเดินในแปลงได้ด้วย คุณไม่ควรใช้ยาฆ่าแมลงจนกว่าจะระบุปัญหาแมลงในขั้นต้นได้ ถ้าหากใช้ยาฆ่าแมลงก็ให้เลือกยาฆ่าแมลงอินทรีย์เพราะยาฆ่าแมลงแบบเคมีอาจทำให้ผลผลิตไม่ปลอดภัยต่อการบริโภค ปัญหาเกี่ยวกับแมลงที่ใหญ่ที่สุดก็คือเพลี้ยอ่อน แมลงไม้เถา และตัวอ่อนของด้วง  โดยทั่วไปเพลี้ยอ่อนสามารถกำจัดได้ด้วยการโรยพริกแดงไว้รอบฐานต้นไม้ กำจัดแมลงไม้เถาโดยการผสมยาฆ่าแมลงอินทรีย์ที่มีส่วนผสมของน้ำมันดินเป็นหลัก พรมยาฆ่าแมลงสูตรนี้รอบฐานลำต้นหลัก แล้วเด็ดเถาที่ถูกทำลายทิ้ง ในการกำจัดตัวอ่อนของด้วงนั้น คุณต้องใช้ยาฆ่าแมลงแบบดูดซึมก่อนที่ต้นจะออกดอก มีโรคจำนวนหนึ่งที่คุณควรพยายามป้องกัน เมื่อคุณสังเกตเห็นสัญญาณโรคพืช คุณต้องพยายามกำจัดและป้องกันไม่ให้โรคแพร่กระจายเท่าที่ทำได้ เถาเสาวรสอาจตกเป็นเหยื่อของโรคโคนเน่าและโรคไวรัชพืช  โคนเน่าและรากเน่าต้องป้องกันล่วงหน้าโดยการให้ดินระบายน้ำได้อย่างเพียงพอ คุณสามารถรักษาพืชที่ติดไวรัสได้ด้วยน้ำยาที่มีขายทั่วไป แต่โดยทั่วไปแล้วคุณจะต้องตัดและเผาเถาที่ติดเชื้อเพื่อรักษาต้นที่เหลือเอาไว้ ไวรัสด่างเสาวรส ไวรัสด่างวงแหวนเสาวรส และไวรัสด่างลายของแตงคือไวรัสที่เป็นภัยคุกคามที่พบได้บ่อยที่สุด มันอาจต้องใช้เวลา 1 ปีถึง 1 ปีครึ่งกว่าต้นเสาวรสจะออกผล แต่พอมันออกผลแล้วคุณก็สามารถเก็บมารับประทานได้เลย  ตามปกติแล้วเสาวรสผลที่สุกจะตกลงจากเถาทันทีที่มันพร้อมรับประทาน การตกจากเถาไม่ได้ทำให้ผลเสียหาย แต่คุณก็ควรเก็บผลภายใน 2-3 วันหลังจากที่มันหล่นจากเถาเพื่อให้ได้คุณภาพของผลที่ดีที่สุด ถ้าเสาวรสพันธุ์ที่คุณปลูกไม่หล่นจากเถาเอง ก็แค่เด็ดผลจากต้นเมื่อคุณสังเกตว่าผิวมันเริ่มจะเหี่ยวแล้ว
ใช้เมล็ดสด. เตรียมภาชนะอนุบาล. ทำรูตื้นๆ. หว่านเมล็ด. ย้ายต้นอ่อน. เตรียมกระบะทราย. เลือกกิ่งตอน. ชำกิ่งตอนในสภาพแวดล้อมที่ชุ่มชื้น. ย้ายที่ปลูกเมื่อรากงอกแล้ว. เลือกสถานที่ที่เหมาะสม. ปรับสภาพดิน. ย้ายต้นอ่อนแต่ละต้นลงในหลุมใหญ่. คลุมดินและใส่ปุ๋ยรอบต้น. หมั่นรดน้ำ. รดน้ำใส่ปุ๋ยเป็นประจำ. ดัดเถา. กำจัดวัชพืชรอบต้น. เล็มต้นหากจำเป็น. เสริมกระบวนการผสมเกสรดอกไม้หากจำเป็น. ป้องกันเสาวรสจากแมลง. ป้องกันต้นจากโรค. เก็บเกี่ยวผลผลิต.
https://www.wikihow.com/Grow-Passion-Fruit https://www.wikihow.com/Grow-Passion-Fruit https://www.wikihow.com/Grow-Passion-Fruit https://www.wikihow.com/Grow-Passion-Fruit
Starting from Seed Starting from Cuttings Transplanting Seedlings Daily and Long-Term Care